Prienų rajono savivaldybės tarybai

**SPRENDIMO „DĖL pRIENŲ rajono savivaldybės kelių (gatvių) rekonstrUKCIJOS AR remontO TREJŲ METŲ PrioritetiniO objektų sąrašO PATVIRTINIMO“ PROJEKTO AIŠKINAMASIS RAŠTAS**

2021-02-09

1. **Sprendimo projekto tikslai:**

Šiuo sprendimo projektu siekiama patvirtinti 2021–2023 m. laikotarpio Prienų rajono savivaldybės kelių (gatvių) rekonstrukcijos ar remonto trejų metų prioritetinį objektų sąrašą.

1. **Uždaviniai:**

Patvirtinus Prienų rajono savivaldybės kelių (gatvių) rekonstrukcijos ar remonto trejų metų prioritetinį objektų sąrašą (toliau – Prioritetinis objektų sąrašas) bus tęsiami ir naujai pradedami įgyvendinti sąraše numatyti projektai. Šiam tikslui bus naudojamos Lietuvos automobilių kelių direkcijos, Europos Sąjungos fondų ir Prienų rajono savivaldybės biudžeto lėšos.

1. **Siūlomos teisinio reguliavimo nuostatos:**

Sprendimo projektas parengtas vadovaujantis Prienų rajono savivaldybės tarybos 2019 m. birželio 27 d. sprendimu Nr. T3-189 patvirtinto Kelių priežiūros ir plėtros programos lėšų, skirtų savivaldybei vietinės reikšmės keliams ir gatvėms tiesti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašo 6 ir 8 punktais, Prienų rajono administracijos direktoriaus 2019 m. liepos 19 d. įsakymu Nr. A3-492 „Dėl Prienų rajono savivaldybės kelių priežiūros ir plėtros programos finansavimo lėšų, skirtų savivaldybės vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, paskirstymo komisijos sudarymo ir jos darbo reglamento patvirtinimo“ patvirtintu komisijos darbo reglamentu.

1. **Laukiami rezultatai:**

Prienų rajono savivaldybės tarybai priėmus sprendimą bus tęsiami ir naujai pradedami įgyvendinti sąraše numatyti projektai.

1. **Lėšų poreikis ir šaltiniai:**

Prienų rajono savivaldybės kelių (gatvių) rekonstrukcijos ar remonto trejų metų prioritetiniame objektų sąraše numatyti objektai bus finansuojami Lietuvos automobilių kelių direkcijos, Europos Sąjungos fondų lėšomis. Savivaldybės biudžeto lėšos bus naudojamos darbams ar paslaugoms, kurie yra netinkami finansuoti iš kitų finansavimo šaltinių, apmokėti.

**6. Kiti sprendimui priimti reikalingi pagrindimai, skaičiavimai ar paaiškinimai:**

Prioritetinis objektų sąrašas sudarytas atsižvelgus į prie kelių esančių sodybų skaičių ir kelių naudojimo intensyvumą, seniūnaičių pasitarimuose nustatytus prioritetus, taip pat į Prienų rajono savivaldybės tarybos 2020 m. vasario 27 d. sprendimu Nr. T3-43 patvirtintą 2020–2022 metų prioritetinį objektų sąrašą. 2021–2023 metų prioritetiniame objektų sąraše palikti objektai, kurie buvo pradėti vykdyti 2020 metais (atliekami rangos darbai, užsakyti arba jau parengti techniniai projektai). Į šį sąrašą taip pat įtraukti Europos Sąjungos fondų, Lietuvos automobilių kelių direkcijos (pagal atskiras programas) ir Prienų rajono savivaldybės biudžeto lėšomis finansuojami objektai.

**7. Lyginamasis variantas:**

Nepridedamas.

Skyriaus vedėjas Tomas Žvirblys